Pietinis jūrų dramblys
Pietinis jūrų dramblys (Mirounga leonina) – ruonių (Pinnipedia) pobūrio jūros žinduolis. Stambiausias ruonių atstovas. Patinų kūnas iki 5,5 m ilgio, masė iki 2,5 tonų. Ant snukio patinai turi odos maišą, kurį susijaudinę išpučia. Patelės atsiveda po vieną jauniklį, kurį žindo mėnesį. Antarktinė rūšis. Svarbiausios gulyklos – Kergeleno, Folklandų salose.